Peeter Laane

Peeter Laane (7. jaanuar 1941 Tallinn – 2. aprill 2017 Tallinn) oli eesti arstiteadlane, kergejõustiklane ja sporditegelane.

Ta lõpetas aastal 1959 Tallinna 2. Keskkooli ja aastal 1965 Tartu Riikliku Ülikooli arstiteaduskonna. Aastatel 1969–1971 oli ta Moskvas aspirantuuris. Aastal 1988 sai ta meditsiinidoktoriks.

Ta töötas aastatel 1965–1969 Tallinna Keskhaiglas arstina. Pärast aspirantuuri töötas ta aastatel 1972–1983 Eksperimentaalse ja Kliinilise Meditsiini Instituudis vanemteadurina. Aastatel 1984–1994 töötas ta Eesti Kardioloogia Instituudi direktorina ja aastatel 1994–2007 vanemteadurina. Lisaks töötas ta kohakaasluse alusel Tallinna Pedagoogikaülikoolis tervisekasvatuse õppetooli juhatajana (aastast 1997 professorina).

Sportimist alustas ta koos Rein Aunaga Tallinna 27. Koolis 2. klassis.

Välislingid 
 Peeter Laane biograafia ESBL-is
 Lahkus taastatud Eesti Kergejõustikuliidu esimene esimees Peeter Laane

Eesti arstid
Eesti arstiteadlased
Eesti kergejõustiklased
Tallinna Reaalkooli vilistlased
Tartu Ülikooli arstiteaduskonna vilistlased
Tallinna Ülikooli professorid
Rahumäe kalmistule maetud
Sündinud 1941
Surnud 2017